Конрад Аденауэрын сан

Конрад Аденауэрын сан (герман. Konrad-Adenauer-Stiftung e.V.) — Германы Христосын Ардчилсан Холбоо Намын дэргэдэх улс төрийн Сан юм. 2018 оны 1-р сарын 1-нээс Конрад Аденауэрын сангийн даргаар Бундестагийн дарга байсан Норберт Ламмерт, ерөнхий нарийн бичгийн даргаар Германы Холбооны Боловсролын яамны Төрийн нарийн бичгийн дарга асан Михаэль Тилен ажилдаг байна. 

 Үүссэн түүх, зорилго 
Тус байгууллага нь 1955 онд Бруно Хекийн удирдлаган дор Христийн ардчилсан хүмүүжлийн ажил явуулах зорилгоор байгуулагдсан бөгөөд 1964 оноос хойш ХБНГУ-ын анхны Холбооны Канцлер Конрад Аденауэрийн нэрэмжит болсон. Конрад Аденауэрын сан нь Германы болон гадаадад улс төрийн боловсрол олгох, Европын интеграцчлалыг бэхжүүлэх, урлаг, соёлын хөгжлийг дэмжих, авьяаслаг оюутнууд, аспирантууд тэтгэлэгт хамрагдах, сангийн мэргэжилтнүүд тус улсын түүхийг баримтжуулах, Христийн ардчилсан хөдөлгөөний хөгжлийн чиглэлээр ажилладаг. Харгалзах улс төрийн намуудтай ойр бусад сангуудын нэгэн адил тус сан нь намынхаа хувьд нийгэмд хүлээн зөвшөөрөгдөх, олон нийтийн санаа бодлыг төлөвшүүлэх зорилготой байгуулагдсан байна. 

 Бүтэц 
ХБНГУ-ын хуучин нийслэл Бонн хотын ойролцоо байрладаг төв байрнаас гадна тус сан нь хоёр боловсролын төвтэй, нэг нь Хойд Рейн-Вестфалийн Эйххользын ордонд, хоёр дахь нь Саксони-Анхальт дахь Вэндграбен ордонд, 16 бүс нутгийн боловсролын төв, академитай. Берлин, олон улсын конгресс - Италийн хойд хэсэгт байрлах Вилла ла Коллина төв. Орчин үеийн хэвлэл мэдээллийн хэрэгслээр баялаг эх сурвалж бүхий Христийн ардчилсан улс төрийн архив, 157,000 гаруй номын сан бүхий төрөлжсөн номын сан нь Герман, Европ дахь Христийн ардчиллын түүхийг судалж байна. Авьяаслаг судлаачдыг дэмжих хөтөлбөрийн хүрээнд Германы оюутан, мэргэжилтэн, гадаадын судлаачдад тэтгэлэг олгохоос гадна сэтгүүлчдэд зориулсан академи ч байдаг байна. 

Тус сан дэлхий дээр байгаа 70 гаруй төлөөлөгчийн газрууд, 120 гаруй оронд хэрэгжүүлж байгаа төслүүдээрээ дамжуулан Ардчилал, Эрх зүйт төр, Нийгмийн баримжаат зах зээлийн эдийн засгийг дэмжихэд бид мөн өөрийн хувь нэмрийг оруулдаг. Энх тайван, эрх чөлөөг хамгаалахын тулд гадаад болон аюулгүй байдлын бодлогын харилцан байнгын ярилцлагууд, шашин болон соёлын хоорондын солилцоог дэмждэг.

Түншүүд нь Христийн ардчилсан эсвэл баруун жигүүрийн либерал намууд байдаг. 

1993 оноос тус сан нь Монголд төлөөлөгчийн газраа нээж үйл ажиллагаагаа явуулж ирсэн. 

Монгол дахь төлөөлөгчийн газрын албан ёсны цахим хаяг: https://www.kas.de/mn/web/mongolei/home